Kérjük a tisztelt kollégákat, hogy a dolgozatokat az egységes értékelés érdekében szigorúan az alábbi útmutató szerint pontozzák, a megadott részpontszámokat ne bontsák tovább! Vagyis ha egy részmegoldásra pl. 3 pontot javasolunk, akkor arra vagy 0, vagy 3 pont adható. (Természetesen az útmutatótól eltérő megoldások is lehetnek jók.) Több olyan feladat is van, ahol nem kérünk pontos egyezést. Itt a pont akkor adható meg, ha a megoldás nem tér el nagyon a mintától. A színek mindig helyettesíthetők más színekkel.

1. feladat: Irattartó (40 pont)

Az irodákban gyakran láthatunk irattartókat, amely a különböző iratok, levelek rendszerezésére szolgál. Készíts eljárást a mintában megadott irattartó rajzolásához irattartó(méret,darab) néven. A méret paraméter az irattartó magasságát jelenti, a darab pedig azt, hogy hány irattartó legyen egymás mellé kirajzolva. Az irattartó szélessége a magasság negyede legyen! (A teknőc induláskor felfelé néz.)

|  |  |
| --- | --- |
|  | A képen zene látható  Automatikusan generált leírás |
| irattartó(200,1) | irattartó(200,4) |

Értékelés:

A. Az irattartó a következő részekből áll: téglalap, legalább 1 vízszintes vonal,   
 kitöltött kör (pont) 2+2+2 pont

B. Pontosan 3 darab vízszintes vonalat rajzolt; azonos méretűek; 2+1+1+1 pont  
egy vonalra illeszkednek; a vonalak között azonos távolság van

C. A téglalap szélessége a magasság negyede 3 pont

D. A kitöltött kör (pont) a téglalap középen helyezkedik el; az alsó harmadban 3+2 pont

E. A vonalak a téglalap közepéhez igazodnak; a legalsó vonal a téglalap alsó felében van 3+2 pont



F. Mérettel paraméteres a téglalap, a vízszintes vonal szélessége, és a pont mérete 3+3+3 pont

G. Megadott darabszámú irattartó került egymás mellé 3 pont


H. Az egymás mellé került rajzok között nincs üres hely, sem átfedés, egy vonalra illeszkednek 4 pont

2. feladat: Téglák (80 pont)

L alakú téglákból építünk fel egy téglalapot. Írj három eljárást tégla(h,szín), hármas(h, szín1,szín2,szín3), téglalap(h), ahol h a leghosszabb vonalak hossza (a rövidebbek feleakkorák), a színek pedig tetszőlegesek lehetnek, de mind a 8 különböző legyen! (A teknőc induláskor felfelé néz.)

tégla(100,”red”) hármas(100,”red”,”green”,”yellow”)



téglalap(100)

Értékelés:

A. Van tégla; méret paraméteres; jó színű 1+2+2 pont

B. Az alakja jó (L-alakú); a két ág egyforma; három egyforma négyzetből áll 3+2+2 pont

C. Van hármas; méret paraméteres; szín paraméteres 1+2+2 pont

D. Három téglából áll; piros; zöld; sárga; jól illesztve 2+2+2+2+2 pont

E. Van téglalap; méret paraméteres; 8 téglából áll; egyforma méretűek 2+2+3+3 pont

F. Bal alsó sarokban; jó állásban; jól színezett hármas 3+4+4 pont

G. Jobb felső sarokból indul egy másik hármas; jó színekkel; az elsőhöz jól illesztve 4+4+4 pont

H. Belül egy jó állású világoskék tégla; jól illesztve a piros-zöld-sárga hármashoz 5+5 pont

I. Belül egy jó állású világoszöld tégla; jól illesztve a kék-narancs-lila hármashoz 5+5 pont

3. feladat: Csempe (80 pont)

A burkoló szakemberek egyszerű formákból is tudnak változatos csempézést készíteni. Készítsd el az ábra alapján az alapelem(a), a sor(n,a), és a mozaik(n,m,a) eljárásokat! Az alapelem rövidebb oldalainak hossza a, a hosszabbaké ennek kétszerese, a szögek 60 és 120 fokosak. (A teknőc induláskor felfelé néz.)

|  |  |  |
| --- | --- | --- |
|  |  |  |
| alapelem(50) | sor(4,30) | mozaik(4,4,20) |

Értékelés:


alapelem

A. Van alapelem, paraméteres a méretre 2+3 pont


B. Két egymásnak fordított 60 fokos egyenlőszárú trapézból áll, ábrának megfelelő 5+5 pont

sor

C. Van sor, paraméteres a méretre és darabszámra 2+3+3 pont

D. Jó sor(1,50)  5 pont


E. Jó sor(2,50)  5 pont


F. Jó sor(3,50)  5 pont


G. Jó minden paraméterre 5 pont

Mozaik

H. Van mozaik, paraméteres sorra, oszlopra, méretre 3+3+3+3 pont

I. Jó mozaik(1,1,30)  5 pont

J. Jó mozaik(1,3,30)  5 pont

K. Jó mozaik(4,4,30)  5 pont

L. Jó minden paraméterre, jól illeszkednek a sorok 5+5 pont